CELEX: 31998R0626
Language: el
Date: 1998-03-19 00:00:00
Title: Κανονισμός (ΕΚ) αριθ. 626/98 της Επιτροπής της 19ης Μαρτίου 1998 σχετικά με τον καθορισμό του κατωφλίου παρέμβασης για τα πεπόνια και τα καρπούζια κατά την περίοδο 1998/99

Avis juridique important

|

31998R0626

Κανονισμός (ΕΚ) αριθ. 626/98 της Επιτροπής της 19ης Μαρτίου 1998 σχετικά με τον καθορισμό του κατωφλίου παρέμβασης για τα πεπόνια και τα καρπούζια κατά την περίοδο 1998/99  

Επίσημη Εφημερίδα αριθ. L 085 της 20/03/1998 σ. 0010 - 0010

ΚΑΝΟΝΙΣΜΟΣ (ΕΚ) αριθ. 626/98 ΤΗΣ ΕΠΙΤΡΟΠΗΣ της 19ης Μαρτίου 1998 σχετικά με τον καθορισμό του κατωφλίου παρέμβασης για τα πεπόνια και τα καρπούζια κατά την περίοδο 1998/99 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 27 παράγραφοι 1 και 2,Εκτιμώντας:ότι στο άρθρο 27 παράγραφος 1 του κανονισμού (ΕΚ) αριθ. 2200/96 προβλέπεται ο καθορισμός ενός κατωφλίου (ορίου) παρέμβασης όταν η αγορά ενός προϊόντος που εμφαίνεται στο παράρτημα ΙΙ υφίσταται ή ενδέχεται να υποστεί ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων 7 ότι σε τέτοια περίπτωση υπάρχει κίνδυνος να δημιουργηθούν δυσχέρειες στον προϋπολογισμό για την Κοινότητα 7ότι είχε καθοριστεί, με τον κανονισμό (ΕΚ) αριθ. 1109/97 της Επιτροπής (3), κατώφλι παρέμβασης για τα πεπόνια και τα καρπούζια για την περίοδο 1997/98 7 ότι, επειδή οι προϋποθέσεις που καθορίζονται από το προαναφερθέν άρθρο 27 εξακολουθούν να συντρέχουν για τα εν λόγω προϊόντα, πρέπει να καθοριστεί και πάλι κατώφλι παρέμβασης για τα προϊόντα αυτά και για την περίοδο εμπορίας 1998/99 και να προσδιοριστεί και η περίοδος που λαμβάνεται υπόψη για να εκτιμηθεί η υπέρβαση του εν λόγω κατωφλίου 7ότι, σε εφαρμογή του προαναφερθέντος άρθρου 27, η υπέρβαση του κατωφλίου παρέμβασης έχει ως συνέπεια τη μείωση της κοινοτικής αποζημιώσεως απόσυρσης κατά τη διάρκεια της περιόδου όπου έπεται εκείνης της υπερβάσεως του κατωφλίου 7 ότι πρέπει να προσδιοριστούν οι επιπτώσεις από την υπέρβαση αυτή και να καθοριστεί μείωση ανάλογη προς τη σπουδαιότητα της υπερβάσεως εντός του ορίου ενός ορισμένου ποσοστού 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Το κατώφλι παρέμβασης κατά την περίοδο 1998/99 ορίζεται σε:- 176 600 τόνους για τα πεπόνια και- 197 400 τόνους για τα καρπούζια.2. Η υπέρβαση του κατωφλίου παρέμβασης, που καθορίζεται στην παράγραφο 1, αποτιμάται με βάση τις αποσύρσεις που πραγματοποιήθηκαν από 1ης Φεβρουαρίου 1998 μέχρι 31 Ιανουαρίου 1999.Άρθρο 2 Εάν η ποσότητα πεπονιών ή καρπουζιών για την οποία υπήρξε παρέμβαση για απόσυρση κατά την περίοδο που ορίζεται στο άρθρο 1 παράγραφος 2 υπερβαίνει το κατώφλι που έχει καθοριστεί στο άρθρο 1 παράγραφος 1, η κοινοτική αποζημίωση απόσυρσης που έχει καθοριστεί στο παράρτημα V του κανονισμού (ΕΚ) αριθ. 2200/96, κατά τη διάρκεια της επόμενης περιόδου εμπορίας μειώνεται ανάλογα με τη σπουδαιότητα της υπέρβασης σε σχέση με την παραγωγή που χρησίμευσε ως βάση για τον υπολογισμό του εν λόγω κατωφλίου.Η μείωση της κοινοτικής αποζημίωσης απόσυρσης δεν μπορεί ωστόσο να είναι μεγαλύτερη από 30 %.Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 19 Μαρτίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21. 11. 1996, σ. 1.(2) ΕΕ L 346 της 17. 12. 1997, σ. 41.(3) ΕΕ L 162 της 19. 6. 1997, σ. 12.